பாடல் 106 முதல் 110 பொன்னஞ் சடையறுகம் புல்லுக்கும் பூம்புனற்கும் தன்னெஞ் சுவகையுறத் தாவுமே – அன்னங்கள் செய்க்கமலத் துற்றுலவுந் தில்லை நடராசன் கைக்கமலத் துற்றமான் கன்று . (106)  பொன் அம் சடை அறுகம்புல்லுக்கும் பூம் புனற்கும் தன் நெஞ்சு உவகை உறத் தாவுமே அன்னங்கள் செய்க் கமலத்து உற்று உலவும் தில்லை நடராசன் கைக் கமலத்து உற்ற மான் கன்று.  சிவன் புகழ் பாடும் விளையாட்டுப்பாடல் இது. வயல்வெளிகளில் தாமரை பூத்துக்கிடக்கும் ஊர் தில்லை. அந்தப் பூக்களை விரும்பி (நெஞ்சு உவந்து) அன்னப்பறவை தாவும். அந்தத் தில்லையில் இருக்கும் சிவன் தலையில் உள்ள சடை பொன்நிறம். அதில் அறுகம்புல்லும் தண்ணீரும் (கங்கை) உள்ளன. புல்லை மேய்ந்து தண்ணீர் பருகுவதற்காக அச் சிவன் கையில் உள்ள மான் தாவும். ஏய்ந்த தனங்க ளிரண்டுமிரு பாகற்காய்